Lyder R. Thorstensen

Lyder Reinholt Thorstensen (født 26. januar 1893 i Skudeneshavn, død 1962 i Haugesund) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Thorstensen seilte i utenriksfart og var kaptein på MT «Anna Knudsen» ved det tyske angrepet på Norge 9. april 1940. Han kom i tjeneste for statsrederiet Nortraship og førte MT «Anna Knudsen» gjennom krigsårene. Skipet ble torpedert to ganger og ved begge anledninger fikk skipsfører Thorstensen skipet trygt til havn.Gjems-Onstad, Erik (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 122. I februar 1942 var skipet underveis fra Island til Skottland da det ble torpedert av en tysk undervannsbåt. I oktober 1943 ble MT «Anna Knudsen» torpedert av en japansk undervannsbåt underveis fra Aden til Abadan.

Innsatsen vakte oppmerksomhet i Handelsdepartementet, som med tilslutning fra Nortraship og Forsvarsdepartementet, anbefalte at Thorstensen ble dekorert. I statsråd 25. august 1944 ble skipsfører Thorstensen tildelt Krigskorset «for fremrakende innsats ved å ha brakt M/T «Anna Kundsen» i havn 2 ganger under vanskelige omstendigheter.» Thorstensen mottok også Krigsmedaljen.

Han mottok Emile Robins belønning for en redningsdåd i Atlanterhavet i april 1938.Aftenposten, aftenutgaven 11. august 1939, s. 3.

 Referanser 

Kategori:Norske kapteiner
Kategori:Nordmenn fra andre verdenskrig
Kategori:Krigskorset
Kategori:Krigsmedaljen
Kategori:Personer fra Karmøy kommune
Kategori:Artikler i sjøfart-prosjektet